**V ä l j a v õ t e**

PROTOKOLL

Taebla 05. märts 2025 nr 2

Koosolek algas kell 14.00, lõppes 16.10.

Koosoleku juhataja 2 esimese päevakorrapunti osas Palivere osavallakogu esimees Risto

Roomet. Alates 3. päevakorrapunktist juhatas koosolekut Taebla osavallakogu esimees Jaanus

Mägi.

Protokollis registripidaja Helgi Laug.

Koosolekust võtsid osa Taebla osavallakogu liikmed: Jüri Bachman (14.30), Eha Grossev (Skype teel), Andres Kampmann, Gertu Lorents (Skype teel).

Puudusid: Aivar Sein, Mikk Lõhmus, Andrus Post, Martin Loorits.

Registreerimisleht protokolli juurde lisatud (Lisa 1).

Koosolekul osalesid: Palivere osavallakogu liikmed (7 liiget), Taebla osavallavanem Julia Sirkel,

ehitus-ja planeerimisosakonna juhataja Heikki Salm, Palivere osavallavanem Andrus Eilpuu, lõuna piirkonna teede- ja heakorra haldur Marek Topper.

Koosoleku juhataja tervitas osavallakogude liikmeid, tutvustas koosoleku korralduslikku poolt ja andis teada, et peale kahe esimese päevakorrapunkti ühist arutelu on osavallakogudel võimalus eraldi oma päevakorda arutada. Protokoll vormistatakse osavallakogudel eraldi. Taebla osavallakogu esimees tegi ettepaneku 6. päevakorrapunkt – „Taebla osavalla teehoiukava 2025“ päevakorrast välja jätta ja arutada seda teemat aprillikuu koosolekul. Kinnitada (5 poolt) järgmine

**p ä e v a k o r d:**

1.Vabariigi Valitsuse korralduse "EstLink 3 Rehemäe-Aulepa maismaa osa riigi eriplaneeringu ja keskkonnamõju strateegilise hindamise algatamine" eelnõu tutvustus.2. …..

**Päevakorrapunkt 1**

**Vabariigi Valitsuse korralduse "EstLink 3 Rehemäe-Aulepa maismaa osa riigi eriplaneeringu ja keskkonnamõju strateegilise hindamise algatamine" eelnõu tutvustus***.*

*Ettekandjad ehitus-ja planeerimisosakonna juhataja Heikki Salm.*

Heikki Salm: Elering AS on esitanud taotluse riigi eriplaneeringu (REP) ja keskkonnamõju strateegilise hindamise algatamiseks (KSH). Riigi eriplaneeringu eesmärk on planeerida EstLink 3 Rehemäe-Aulepa maismaa osa, mis tagab planeeritava EstLink 3 merekaabli ühendamise olemasoleva võrguga. Ühendus võimaldab suuremaid ülekandevõimsusi Eesti põhivõrgu ida ja lääne regiooni vahel. Elektriühendusega koos planeeritakse eeldatavalt järgmised ehitised: 110 kV ja kõrgepingega õhuliinid, 110 kV ja kõrgema pingega trafoalajaamad ning muud elektrienergia ülekandeliiniga seotud rajatised. Planeeringuala suurus ca 513 km2. Kui planeeringu koostamise ja mõjude hindamise käigus selgub, et EstLink 3 Rehemäe-Aulepa maismaa osa mõjuala keskkonnamõju hindamise ja keskkonna juhtimissüsteemi seaduse (KeHJS) § 22 tähenduses on suurem kui REPi ja KSH algatamisel teadaolev planeeringuala võib kavandatava ehitisega kaasnevate mõjude hindamine hõlmata suurema territooriumi kui planeeringuala. Planeeringualas toimub EstLink 3 Rehemäe-Aulepa maismaa osa kavandamiseks vajaliku tervikliku ruumilahenduse loomine. REPi algatamise järel selgitatakse hiljemalt lähteseisukohtade ja KSH programmi koostamisel välja kavandatavate elektriühenduste asukoha valikuks vajalike keskkonna- jm uuringute vajadus ning koostatakse uuringute lähteülesanded, mis edasises protsessis ellu viiakse. Planeeringu alal on palju erinevaid looduskaitsealasid. Õhuliinide planeerimisel arvestatavad trassikoridoride laiused:  Üks 330 kV elektriõhuliin ühes koridoris – koridori laius kokku 100 m, millest 20 meetrit on nihutamise ruum; 330 ja 35 kV (110 kV) õhuliin ühes koridoris – koridori laius kokku 120 m, millest 15 meetrit on nihutamise ruum.

14.30 saabus koosolekule Jüri Bachman.

Toimus arutelu, mille käigus osavallakogu liikmed esitasid küsimusi ja avaldasid arvamust.

Andres Kampmann: Kas seletuskirjas on kirjeldatud põhjused nende kolme maabumiskoha valimise kohta?

Heikki Salm: Kõige tähtsam on turvalisus ja kaugus EstLink 1-st.

Andres Kampmann: Peab olema põhjused, miks tuuakse Paldiski alt siia Hara sadamani?

Heikki Salm: Hetkel ei ole kindlat liini asukohta paika pandud, uuringud käivad.

Andres Kampmann: Mina pooldan maabumiskohana nr 1, sest taristu on seal lähim ja seal on juba tööstuslik tegevusala. Kui riik kaalutleb 1, 2, 3 varianti, siis meil on õigus kaasa rääkida.

Heikki Salm: Meie saame kaasa rääkida Lääne-Nigula valla osas, ehk siis Nõva ja Hara osas. Eelistuse põhjendus, füüsiline kaugus, energia turvalisus, tuleviku kindel investeering.

Toimus arutelu turvalisuse, loodushoiu, planeeringuprotsessi, maakaabli paigalduse, merekaabli asukoha, planeeringuala piirneva piirangu ala osas.

**Osavallakogu arvamus:** saadud informatsioon võtta teadmiseks ja arvestada Andres Kampmanni tehtud ettepanekuga (maabumiskohana arvestada ala nr 1, sest taristu on seal lähim ja seal on juba tööstuslik tegevusala).

/allkirjastatud digitaalselt/

Jaanus Mägi

Taebla osavallakogu esimees

Väljavõte õige:

Helgi Laug
registripidaja

11.03.2025